คําสั่งกรมบังคับคดี

ที่ 97 /2547

เรื่อง การประชุมเจ้าหนี้เพื่อพิจารณาเลือกผู้ทําแผน

---------------------

          ด้วยการประชุมเจ้าหนี้ในคดีฟื้นฟูกิจการเพื่อพิจารณาเลือกผู้ทําแผน ในกรณีที่มีการคัดค้าน การออกเสียงลงคะแนนของเจ้าหนี้ ซึ่งเจ้าพนักงานพิทักษ์ทรัพย์จะต้องมีคําสั่งอนุญาตหรือไม่อนุญาตให้ เจ้าหนี้ที่ถูกคัดค้านออกเสียงลงคะแนนในจํานวนหนี้เท่าใด นั้น มีความสําคัญต่อกระบวนพิจารณาคดีฟื้นฟู กิจการเป็นอย่างยิ่ง เนื่องจากคําสั่งของเจ้าพนักงานพิทักษ์ทรัพย์เป็นที่สุด เพื่อให้การปฏิบัติหน้าที่ของ เจ้าพนักงานพิทักษ์ทรัพย์ในการประชุมเจ้าหนี้ดังกล่าวดําเนินไปด้วยความเรียบร้อย และมีประสิทธิภาพ ยิ่งขึ้น จึงมีคําสั่งดังต่อไปนี้


ข้อ ๑ เมื่อเจ้าหนี้ได้ยื่นคําขอแสดงความประสงค์จะเข้าประชุมเจ้าหนี้เพื่อพิจารณาเลือก ผู้ทําแผน ให้เจ้าพนักงานพิทักษ์ทรัพย์ตรวจหลักฐานแห่งความเป็นเจ้าหนี้ว่าเป็นเจ้าหนี้ที่อาจขอรับชําระหนี้ ในการฟื้นฟูกิจการและลูกหนี้ได้ก่อนิติสัมพันธ์ดังกล่าวนั้นขึ้นก่อนศาลมีคําสั่งให้ฟื้นฟูกิจการหรือไม่ เพื่อเป็นข้อมูลสําหรับประกอบการมีคําสั่งอนุญาตหรือไม่อนุญาตให้ออกเสียงลงคะแนนในจํานวนหนี้เท่าใด ในคําขอแสดงความประสงค์จะเข้าประชุมเจ้าหนี้เพื่อพิจารณาเลือกผู้ทําแผน ในกรณีที่มีการคัดค้านการ ออกเสียงลงคะแนนของเจ้าหนี้ที่ถูกคัดค้านนั้น แต่ถ้าไม่มีการคัดค้านการออกเสียงลงคะแนนของเจ้าหนี้ รายใดให้เจ้าหนี้นั้นมีสิทธิออกเสียงลงคะแนนได้เต็มจํานวนหนี้ตามที่เจ้าหนี้ระบุมาในคําขอดังกล่าว


ข้อ ๒ ในการประชุมเจ้าหนี้เพื่อพิจารณาเลือกผู้ทําแผน ให้เจ้าพนักงานพิทักษ์ทรัพย์ถามลูกหนี้ และเจ้าหนี้ที่มาประชุมว่าจะคัดค้านการออกเสียงของเจ้าหนี้รายใดหรือไม่ ถ้ามีผู้คัดค้านการออกเสียงของ เจ้าหนี้ ให้เจ้าพนักงานพิทักษ์ทรัพย์ซึ่งเป็นประธานในการประชุมเจ้าหนี้นั้นดําเนินการให้เจ้าหนี้ออกเสียงลง คะแนนเลือก ท่าแผนในบัตรลงมติ แต่ยังไม่ให้มีการรวมคะแนน โดยให้เจ้าพนักงานพิทักษ์ทรัพย์ดําเนินการ ตามข้อ 3 เสียก่อน สําหรับบัตรลงมติให้เก็บรักษาไว้ในที่ปลอดภัย และให้มีคําสั่งพักการประชุมเจ้าหนี้ และ นัดฟังคําสั่งว่าจะอนุญาตให้เจ้าหนี้ที่ถูกคัดค้านการออกเสียงมีสิทธิออกเสียงลงคะแนนในจํานวนหนี้หรือไม่ จํานวนเท่าใด และให้ดําเนินการรวมคะแนนในบัตรลงมติพร้อมแจ้งผลการลงมติดังกล่าวให้ที่ประชุมเจ้าหนี้ ทราบในการประชุมเจ้าหนี้คราวต่อไป ทั้งนี้ให้เจ้าพนักงานพิทักษ์ทรัพย์กําหนดวันนัดประชุมเจ้าหนี้ ภายใน 15 วันนับแต่วันประชุม


ข้อ ๓ สํานวนขอแสดงความประสงค์จะเข้าประชุมเจ้าหนี้เพื่อเลือกผู้นําแผนของเจ้าหนี้ ที่ถูกคัดค้าน ให้เจ้าพนักงานพิทักษ์ทรัพย์ดําเนินการสอบถามหรือสอบสวนผู้คัดค้าน เจ้าหนี้ผู้ถูกคัดค้าน และ ลูกหนี้เกี่ยวกับเรื่องที่คัดค้าน ถ้าบุคคลดังกล่าวมาประชุม จากนั้นให้เจ้าพนักงานพิทักษ์ทรัพย์ส่งสํานวนคําขอ แสดงความประสงค์จะเข้าประชุมเจ้าหนี้เพื่อเลือกผู้นําแผนของเจ้าหนี้ดังกล่าว พร้อมเสนอคําสั่งว่าจะให้ เจ้าหนี้ดังกล่าวออกเสียงลงคะแนนได้หรือไม่ จํานวนเท่าใด ตามลําดับชั้นต่ออธิบดีกรมบังคับคดีหรือรอง อธิบดีผู้ที่ได้รับมอบหมายเพื่อพิจารณาให้ความเห็นชอบโดยเร็วก่อน จึงจะดําเนินการต่อไปได้

          ทั้งนี้ตั้งแต่บัดนี้เป็นต้นไป


ผู้มีอํานาจลงนาม -                                                                                                           สั่ง ณ วันที่ 18 มีนาคม 2547

 

                                                                                                          (ลงชื่อ) ไกรสร บารมีอวยชัย

                                                                                                          (นายไกรสร บารมีอวยชัย)

                                                                                                                อธิบดีกรมบังคับคดี